राजीव गांधी चौक में पुलिस के बावजूद खड़ी हो रही बसें
शहरमें राजीव गांधी चौक पर डीसी द्वारा बसें रोककर सवारियां चढ़ाने और उतारने की मनाही के बावजूद बसों वाले बिना डर के वहां बसें रोक रहे हैं। पुलिस प्रशासन इसे रोकने में नाकाम है। पुलिस अधिकारी बसें रोकने वालों को नियमों की पालना करने का संदेश देते हुए भविष्य में इनके खिलाफ कार्रवाई करने की बात कह रहे हैं। यहां पर खड़ी होने वाली बसों में अधिकतर ऊना आने-जाने वाली हैं।
थाना प्रभारी इंस्पैक्टर राज पाल गिल का कहना है कि हुक्मों का पालन होना जरूरी है। इसके लिए ट्रैफिक इंचार्ज को निर्देश जारी करेंगे। मैंने खुद वहां जाकर बसें रोकने वालों को ऐसा नहीं करने के लिए कहा था पर आम लोगों को भी इसके प्रति गंभीर होना होगा कि वे वहां खड़े हों। वहीं ट्रैफिक इंचार्ज अमरीक सिंह ने कहा कि वे नियम लागू करवाने के लिए सख्ती करेंगे और आगे से वहां बसें खड़ी नहीं होने देंगे। इस बारे में एसडीएम ने कहा कि वह मामला सुलझाएंगे और इस संबंधी बातचीत भी करेंगे।
राजीव गांधी चौक में बसों के खड़े होने से कई बार जाम लग जाता है।
लोग बोले- प्रशासन नियमों का पालन करवाए
बतादें कि बसों द्वारा यहां सवारियां उतारने के चलते फिर उन्हें रिक्शे और आटो वाले को पैसे देकर बस स्टैंड जाना पड़ता है। इतना नहीं कि पुलिस पोस्ट इसी चौक में है और यहां तकरीबन हर समय ट्रैफिक पुलिस कर्मचारी रहते हैं पर फिर भी प्राइवेट बसें यहां रुकती हैं। समाजसेवक मूल राज धीमान, सुखविंदर सिंह, संदीप कुमार, जतिन गुप्ता का कहना है कि राजीव गांधी चौक में बसों रुकने से कई बार जाम लग जता है। उन्होंने कहा कि प्रशासन को कार्रवाई करके नियमों का पालन करवाना चाहिए ताकि हादसे रुक सके।
hin_Deva hin_Deva hin_Deva hin_Deva hin_Deva hin_Deva